ELONGESO 19
Omupika Wekolelo no Kualunguka Olie?
Etyi ankho kuakamba katutu opo Jesus aipawe, watomphola novalongwa vae vekuana—Petulu na Tiagu na João na Andre. Etyi apopia enyingilikilo lio nonthiki mbahulililako, Jesus walinga epulo eli liakolela: “Olie tyili-tyili omupika wekolelo nokualunguka, waholovonua nomuhona wae opo aavele ovanthu vae okulia kuopaspilitu momuvo wanakua?” (Mateus 24:3, 45; Marcos 13:3, 4) Jesus ankho ukahi nokupopila ovalongwa vae okuti mokonda oe “tatekulu” yavo, ankho ukahi nokuvepopila okuti maholovona “omupika” maavela okulia kuopaspilitu ovalanduli vae mokueenda kuomuvo wonthyulilo. Omupika oo olie?
Otyikundyi otyitutu tyo valanduli va Jesus valembulwa. “Omupika” oo, Ononkhalamutwe mbo Nombangi mba Jeova. Omupika oo ukahi nokuavela okulia kuopamphepo ovafendi ovakuavo va Jeova. Onthue tutei komupika oo wekolelo utualako okutuavela “ongelo yetu ya kese nthiki.”—Lucas 12:42.
Vatekula ombunga ya Huku. (1 Timóteo 3:15) Jesus waavela omupika wekolelo otyilinga otyinene tyokuyunga ovilinga vieongano lia Jeova pano pohi, okuyunga omalumono ae, nokuhongolela ovilinga viokuivisa, no viokulongesa momawaneno etu. Ngotyo, opo etuavele etyi tuesukisa momuvo watyo, “omupika wekolelo no kualunguka” ukahi nokuava okulia kuopaspilitu, mokutuavela omikanda tuundapesa movilinga viokuivisa, neevi tulilongesa momaliongiyo no movionge.
Omupika, wakolela motyili tyikali Mombimbiliya nokutualako novilinga viokuivisa onondaka onongwa, iya walunguka konthele yo ñgeni afuisapo nounongo omasuka-suka a Kristu pano pohi. (Atos 10:42) Jeova ukahi nokuyamba ovilinga ovio mokueta ovanthu ovanyingi motyili, nokuava okulia okunyingi kuopaspilitu.—Isaías 60:22; 65:13.
Olie wapewa na Jesus otyilinga tyokuavela ovalongwa vae okulia kuopaspilitu?
Omononkhalelo patyi “omupika” ena ekolelo nokualunguka?
cjk_Latn umb_Latn umb_Latn umb_Latn umb_Latn umb_Latn afr_Latn umb_Latn